קולין בייקר

קולין בייקר (באנגלית: Colin Baker; נולד ב-8 ביוני 1943) הוא שחקן אנגלי. תפקידיו הידועים ביותר הם פול מרוני בסדרת הטלוויזיה "האחים" וגילומו של הדוקטור השישי בסדרת המדע בדיוני הוותיקה "דוקטור הו".

ביוגרפיה
קולין בייקר נולד בלונדון ובהיותו ילד עבר עם משפחתו לעיר רוצ'דייל. הוא למד בקולג' סט. ביד במנצ'סטר, במטרה להיות עורך דין. בגיל 23 שינה את תוכניותיו המקצועיות, ונרשם לאקדמיה למוזיקה ולאמנויות הדרמה של לונדון (LAMDA), יחד איתו למד השחקן דייוויד סושה.

אחד התפקידים הראשונים שלו היה ב-1970 בתפקיד משנה בעיבוד של ה-BBC לטרילוגיה של ז'אן-פול סארטר "דרכי החירות". ב-1972 הוא שיחק את אנטול קורגין בעיבוד של ה-BBC של הרומן "מלחמה ושלום". תפקידו הבולט ביותר בשנות השבעים היה כפול מרוני בסדרה "האחים", שאותו גילם בשנים 1974 ועד 1976. הוא הופיע בתפקיד וילי נסיך הכתר הגרמני בסדרת הדרמה "Fall of Eagles", ושיחק בתפקיד אורח בסדרת המדע בדיוני "Blake's 7". ב-1983 השתתף ב"הטירה" עיבוד טלוויזיוני לרומן מאת קרונין.

הופעתו הראשונה של בייקר ב"דוקטור הו" הייתה בפרק "Arc of Infinity" ב-1983. הדמות שגילם הפכה לאחת הדמויות היחידות שלמעשה ירו בדוקטור, אותו גילם באותה עת פיטר דייוויסון.

כשלוהק בייקר כמחליפו של דייוויסון בתפקיד הדוקטור, הוא הפך להיות השחקן היחיד שגילם בסדרה דמות אחרת לפני שקיבל את תפקיד הדוקטור. מעריצים רבים הזכירו את סצנת הירי ב-" Arc of Infinity", ועל כך אמר בייקר בבדיחות הדעת, שהוא היחיד שקיבל את תפקיד הדוקטור אחרי שירה בקודמו. לקולין בייקר אין קשר משפחתי לטום בייקר, שגילם את דמות הדוקטור הרביעי במשך שבע שנים.

בייקר הופיע לראשונה בתפקיד הדוקטור בדקות הסיום של הפרק "The Caves of Androzani", ושבוע לאחר מכן השתתף בפרק מלא "The Twin Dilemma" שהביא את סיפורו. זאת הייתה הפעם הראשונה מאז 1966 שהופעת הבכורה של השחקן המגלם את הדוקטור החדש התרחשה לפני סיום העונה של הדוקטור הקודם.

בפברואר 1985 באמצע העונה הראשונה של בייקר, הוכרז על הפסקת שידור הסדרה למשך 18 חודשים. בתקופה זו הופק סיפור חדש אחד של "דוקטור הו" לרדיו. מייקל גרייד שהיה המפקח של ה-BBC העלה ביקורת על התוכנית וטען שהיא אלימה מדי וסיפור העלילה הפך להיות מגוחך. בסתיו 1986 אחרי 18 חודשי ההפסקה חזרה התוכנית לעונה ה-23. בעונה זו הופחתו מספר הפרקים שהופקו, ונוצרה הסדרה " The Trial of a Time Lord".

ב-1986 אמר בייקר בראיון שהיה רוצה להופיע בתוכנית במשך שמונה שנים.
למרות זאת בהמשך אותה שנה הוא הודח מהסדרה, כאשר הנהלת ה-BBC רצתה להזרים לתוכנית "דם חדש". הוא סולק מהתפקיד אחרי שהשתתף רק באחד עשר סיפורים בתקופה של שלוש שנים (כולל תקופת ההפסקה). כך הפך לשחקן שגילם את הדוקטור הכי מעט זמן עד לאותה עת.

עבור בייקר תקופה זו הייתה רצופה בעיות אישיות ומקצועיות: מות בנו ג'ק זמן קצר אחרי שקבל את התפקיד, ההפסקה בתוכנית של 18 החודשים, ולבסוף סילוקו המתוקשר מהתפקיד. למרות זאת בייקר היה לאוהד נלהב של דוקטור הו. הוא המשיך להשתתף בכנסים ואירועים שארגנו חובבי דוקטור הו, גילם את הדוקטור השישי בתסכיתי אודיו ובשידורי אינטרנט (webcast).

אחרי שסיים את תפקידו ב"דוקטור הו" המשיך בייקר לשחק בעיקר בתיאטרון. הוא גילם שוב את הדוקטור ב-1989 על הבמה בהצגה "Doctor Who - The Ultimate Adventure", ובשנת 1993 בספיישל הטלוויזיוני "Dimensions in Time". עוד הופיע בדמות הדומה לדוקטור בסדרות וידאו של BBV ובתסכיתי אודיו.

בשנות התשעים השתתף בייקר בתפקיד אורח בסדרת הדרמה הרפואית "Casualty", בעיבוד של ערוץ 4 הבריטי ל-"A Dance to the Music of Time", ובתפקיד עצמו בשעשועון הטלוויזיה "Countdown". בייקר הופיע בפרק הראשון של סדרת הטלוויזיה "ג'ונתן קריק" (1997). ב-1992 פרסם את הסיפור "The Deal" במגזין "דוקטור הו" כחלק מסדרה "Brief Encounters", ולאחר שנה פרסם סיפור נוסף בסדרה. ב-2001 תרם סיפור קצר בשם "Missing Pieces" לאנתולוגיה המבוססת על "דוקטור הו". הוא גם כיכב בתפקיד אורח בדרמת-אודיו "Sapphire and Steel: The Mystery of the Missing Hour".

עם מות בנו ג'ק בשנת 1983, החל בייקר לפעול למען העלאת המודעות לנושא תסמונת מוות בעריסה. הוא גייס כספים עבור הקרן לחקר תמותת תינוקות, והיה נאמן ויושב ראש של הקרן בין השנים 1997 ו-2005.

ב-1996 הופיע בקר בפרק מסדרת "החמישייה הסודית" ששודרה ברשת ITV. ב-2003 הופיע בסדרת הטלוויזיה "טופ גיר" והשתתף במירוץ מכוניות. ב-2005 השתתף במערכון של הסדרה "הממלכה הקטנה" אך הקטע בהשתתפותו לא שודר.

ב-2008 הופיע בסיבוב בהופעות לצידה של אשתו לשעבר, ליזה גודארד, בקומדיה "She Stoops to Conquer". עוד השתתף בהפקה של "Noises Off". הוא הופיע בפנטומימה בתיאטרון המלכותי בבאת' ובתיאטרון מלוורן. ב-2010 שיחק בתפקיד אורח בעונה השישית של הסדרה הפופולרית של ה-BBC "הנוכלים" (Hustle).

בייקר היה נשוי לליזה גודארד , שגילמה את דמות אשתו בסדרת הטלוויזיה "האחים". אשתו השנייה היא השחקנית מריון וייאט, השניים חיים בבקינגהמשייר עם ארבע בנותיהם.

ב-2013 השתתף בפרק פארודיה לספיישל 50 שנכתב על ידי פיטר דיווידסון - The Five(ish) Doctors Reboot לצד פיטר דיווידסון וסילבסטר מקקוי.

פילמוגרפיה
קולנוע
 שנה שם שם באנגלית תפקיד הערות 1975 Drive Carefully, Darling בריאן סרט קצר 1999 The Harpist האב רופיץ' 2000 The Asylum ארבותנוט 2004 שלושת המוסקטרים D'Artagnan et les trois mousquetaires רוטפורד2014 Finding Richard סבא סרט קצר Shadows of a Stranger ויליאם פלון A Dozen Summers המספר 2015 The Mild Bunch ג'ון הרולד
טלוויזיה
 שנה שם שם באנגלית תפקיד הערות1970 The Adventures of Don Quick בפרק "People Isn't Everything" Happy Ever After פקיד קבלה בפרק "The Ambassador" No – That's Me Over Here! ללא קרדיט; 2 פרקים Roads to Freedom קלוד 3 פרקים1971 The Mind of Mr. J. G. Reeder רייגט בפרק "The Shadow Man" Public Eye בפרק "The Man Who Didn't Eat Sweets" הדודנית בט Cousin Bette הרוזן ויינסלאס סטיינבוק 5 פרקים The Silver Sword לוטננט גרמני פרק אחד Now Look Here ללא קרדיט פרק אחד1972 מלחמה ושלום War & Peace אנטול קורגין 4 פרקים אבן הירח The Moonstone ג'ון הרנקאסל The Man Outside גלובר בפרק "Murder Story" Villains כתב בפרק "His Dad Named Him After the General"1973 The Edwardians ג'וזף לייקוק בפרק "Daisy" Harriet's Back in Town מייק בייקר 2 פרקים Great Mysteries ג'ורג' בארקלי בפרק "A Terribly Strange Bed"1974 Within These Walls דייוויד ג'נקינס בפרק "Prisoner by Marriage" The Carnforth Practice בוב אנדרסון בפרק "Undue Influence" Fall of Eagles הנסיך וילי 2 פרקים 1976 1974– האחים The Brothers פול מרוני 46 פרקים 1979 Doctors and Nurses מר בנט בפרק "Mums and Dads"1980 Blakes 7 בייבאן בפרק "City at the Edge of the World" For Maddie with Love ללא קרדיט 1981 Dangerous Davies: The Last Detective ויליאם לינד סרט טלוויזיה 1982 ג'ולייט בראבו Juliet Bravo פרנקי מילר בפרק "The Intruder"1983 המצודה The Citadel מר ווהן פרק אחד דוקטור הו Doctor Who קומנדר מקסיל 3 פרקים1984 Swallows and Amazons Forever!: Coot Club ד"ר דודג'ון סרט טלוויזיה Swallows and Amazons Forever!: The Big Six ד"ר דודג'ון סרט טלוויזיה 1984–1986 דוקטור הו Doctor Who הדוקטור 32 פרקים 1985 Jim'll Fix It הדוקטור A Fix with Sontarans 1986 Roland Rat: The Series דוקטור הו פרק אחד1989 Myth Makers Vol. 19: Colin Baker בתפקיד עצמו וידאו חדר מיון Casualty קולין מיילס בפרק "Accidents Happen"1992 Summoned by Shadows הזר סרט וידאו קצר More Than a Messiah הזר סרט וידאו קצר Cybermen: The Early Years מנחה וידאו1993 אינדיאנה ג'ונס הצעיר The Young Indiana Jones Chronicles הארי ג'ורג' שובל בפרק "Palestine, October 1917" Doctor Who: Dimensions in Time הדוקטור השישי סרט טלוויזיה קצר The Stranger: In Memory Alone הזר סרט וידאו The Airzone Solution ארנולד דייוויס וידאו1994 The Zero Imperative פיטר ראסל וידאו The Stranger: The Terror Game הזר / סולומן וידאו Breach of the Peace הזר / סולומן וידאו1995 Harry's Mad מר פרקינס Meaty Chunks בעיני המתבונן Eye of the Beholder הזר / סולומן וידאו1997 החמישייה הסודית The Famous Five מר ברנט 2 פרקים ג'ונתן קריק Jonathan Creek הדלי שייל בפרק "The Wrestler's Tomb" The Knock דונלד דיוהרסט / דזמונד דיוהרסט 4 פרקים A Dance to the Music of Time קאנון פנו בפרק "Post War" The Bill ויליאם גאת'רי בפרק "Going Down" 1998 חדר מיון Casualty דייוויד וינסנט בפרק "An Eye for an Eye"1999 מכת שמש Sunburn ג'ון ביוקנן פרק אחד The Waiting Time ג'יילס פלמינג סרט טלוויזיה דיינג'רפילד Dangerfield כומר בפרק "Haunted" Soul's Ark גאליקו וידאו2000 Hollyoaks השופט Time Gentlemen Please פרופסור בייקר בפרק "Day of the Trivheads" TravelWise ג'ונתן וידאו 2001 רופאים Doctors ג'ק הווארד בפרק "Matters of Principle" 2002 Doctor Who: Real Time הדוקטור 6 פרקים 2003 טופ גיר Top Gear הדוקטור פרק אחד 2004 The Impressionable Jon Culshaw מר אלן פרק אחד2006 The Afternoon Play השופט בפרק "Your Mother Should Know" רופאים Doctors צ'ארלס דילון בפרק "Honourable Gentlemen"2009 קינגדום Kingdom מר דודס רופאים Doctors פרופסור קלייבורן ג'ארביס בפרק "The Romantics" 2011 רופאים Doctors אוגוסטוס בלום בפרק "Every Heart That Beats" 2013 The Five(ish) Doctors Reboot בתפקיד עצמו סרט טלוויזיה 2015 Star Trek Continues בפרק "The White Iris"

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ששיחקו בסדרה "דוקטור הו"
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1943